Туристичка организација општине Житиште као организатор манифестације „ПИЛЕ ФЕСТ 2022.“ која ће се одржати у периоду од 25.-26.јуна 2022.године, дана 08.06.2022. године расписује

**ЈАВНИ ОГЛАС**

**ЗА ДАВАЊЕ У ЗАКУП ТЕЗГИ ЗА ПРИПРЕМАЊЕ И ПРОДАЈУ ХРАНЕ**

**1. Назив закуподавца:**

Туристичка организација општине Житиште

**2. Начин и поступак давања у закуп тезги за припремање и продају хране:**

Путем отвореног јавног надметања

**3. Предмет закупа:**

Закуподавац даје у закуп тезге за припремање и продају хране које се налазе у Житишту, на адреси Трг ослобођења бб, кат.парцела број за време трајања манифестације „Пиле фест 2022“ .

**4. Рок трајања закупа:**

Тезге за припремање и продају хране се дају у закуп на одређено време, за период од 2 дана.

**5. Почетна односно најнижа цена по којој се тезге дају у закуп:**

Почетна односно најнижа цена закупа за тезгу која се на скици простора предвиђеног за ову намену налази:

на месту број 1 - износи **90.000,00 динара**

на месту број 2 - износи **80.000,00 динара**

на месту број 3 - износи **70.000,00 динара.**

Заинтересовани субјект може учествовати у поступку јавног надметања, односно узети у закуп највише две тезге.

**6. Обавезан садржај пријаве и документација која се уз исту доставља:**

Учесници у поступку давања у закуп тезги за припремање и продају хране путем отвореног јавног надметања могу бити предузетници и правна лица регистровани за обављање угоститељске делатности.

Пријаве се подносе на посебном обрасцу који се може преузети у у седишту Туристичке организације општине Житиште у Житишту, на адреси Цара Душана 5.

Пријава за учествовање у поступку мора да садржи:

* За предузетнике и правна лица: пословно име, матични број и ПИБ, седиште, потпис овлашћеног лица и печат.

Уз пријаву за јавно надметање се доставља:

- Фотокопија извода из АПР-а.

**7. Достављање пријава:**

Преузимање пријаве може се извршити у седишту Туристичке организације општине Житиште, ул. Цара Душана бр.5 сваког радног дана од 09 до 14 часова, од првог наредног дана од дана објављивања јавног огласа на званичној интернет презентацији Туристичке организације општине Житиште и на огласној табли Туристичке организације.

Пријаве за оглас примаће се сваког радног дана од 09 до 14 часова, закључно са 16.06.2022.године до 12 часова, и исте се могу предати лично у седишту Туристичке организације општине Житиште или поштом на адресу: **Туристичка оргнизација општине, ул. Цара Душана бр. 5, 23210 Житиште, са назнаком за „ЈАВНИ ОГЛАС ЗА ДАВАЊЕ У ЗАКУП ТЕЗГИ ЗА ПРИПРЕМАЊЕ И ПРОДАЈУ ХРАНЕ“.**

Неблаговремене или непотпуне пријаве се одбацују, а подносиоци истих не могу учествовати у поступку јавног надметања.

Пријава је неблаговремена ако је поднета по истеку рока означеног у огласу.

Пријава се сматра непотпуном ако нема прописану обавезну садржину, ако нису приложене све тражене исправе, односно ако не садржи све податке и доказе предвиђене огласом или су подаци дати супротно огласу.

**8. Време и место одржавања јавног надметања:**

Поступак отвореног јавног надметања спровешће Комисија за давање у закуп штандова за продају пића и тезги за припремање и продају хране, дана 16.06.2022.године (четвртак) у 13:00 часова, у седишту Туристичке организације, у Житишту, Цара Душана бр.5.

**9. Критеријум за избор најповољнијег понуђача:**

Критеријум за избор најповољнијег понуђача је највиша понуђена цена.

Коначна висина закупнине тезги које су предмет овог јавног огласа биће утврђена након проведеног поступка јавног надметања.

Закуподавац ће са најповољнијим понуђачем закључити Уговор о закупу тезге за припремање и продају хране у року од 2 дана од дана спроведеног поступка јавног надметања, у супротном ће се сматрати да је понуђач одустао од своје понуде те да закуодавац има право да предмет закупа понуди првом наредном понуђачу.

Туристичка организација општине Житиште

директор Шаренац Митар с.р.